
(Súhlas)
Európsky parlament,
–	so zreteľom na návrh rady orgánov dohľadu Európskeho orgánu pre poisťovníctvo a dôchodkové poistenie zamestnancov z 23. októbra 2025 (C10‑0268/2025),
–	so zreteľom na článok 51 ods. 2 a 3 nariadenia Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES[footnoteRef:1], [1:  	Ú. v. EÚ L 331, 15.12.2010, s. 48, ELI: http://data.europa.eu/eli/reg/2010/1094/oj.] 

–	so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ[footnoteRef:2], [2:  	Ú. v. EÚ C 23, 21.1.2021, s. 105.] 

–	so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby[footnoteRef:3], [3:  	Prijaté texty, P9_TA(2020)0017.] 

–	so zreteľom na článok 135 rokovacieho poriadku,
–	so zreteľom na správu Výboru pre hospodárske a menové veci (A10-0247/2025),
A.	keďže funkčné obdobie súčasného výkonného riaditeľa Európskeho orgánu pre poisťovníctvo a dôchodkové poistenie zamestnancov končí 31. marca 2026;
B.	keďže 23. októbra 2025 rada orgánov dohľadu Európskeho orgánu pre poisťovníctvo a dôchodkové poistenie zamestnancov navrhla na základe otvoreného výberového konania, aby bol v súlade s článkom 51 ods. 2 a 3 nariadenia (EÚ) č. 1094/2010 za výkonného riaditeľa vymenovaný Damian Jaworski na päťročné funkčné obdobie;
C.	keďže Výbor pre hospodárske a menové veci usporiadal 6. novembra 2025 vypočutie Damiana Jaworského, ktorý počas vypočutia predniesol úvodné vyhlásenie a následne odpovedal na otázky členov výboru;
1.	udeľuje súhlas s vymenovaním Damiana Jaworského za výkonného riaditeľa Európskeho orgánu pre poisťovníctvo a dôchodkové poistenie zamestnancov;
2.	poveruje svoju predsedníčku, aby postúpila toto rozhodnutie Rade, Komisii, Európskemu orgánu pre poisťovníctvo a dôchodkové poistenie zamestnancov, ako aj vládam členských štátov.

